Thomas Pereira

Må ikke forveksles med Thomas Pereyra

Thomas Austin Pereira (født 12. juni 1973 i Sarpsborg) er en norsk fotballtrener og tidligere fotballspiller.

Spillerkarriere 
Pereira var venstreback, og spilte for Sarpsborg FK og Moss før han i 1997 kom til Viking. Han debuterte på landslaget i 1997, og fikk totalt åtte A-landskamper.

Den 1. november 2009 spilte Pereira sin siste seriekamp for Viking. Han spilte totalt 431 kamper for Viking, hvorav 230 av de var seriekamper, og ligger med det på sjetteplass over spillere med fleste kamper for Viking.

Pereira ble æret av Viking med en testimonial mot Brann den 22. november 2009. Pereira spilte i 86 minutter i en kamp som endte 1–1.

Trenerkarriere 
Han var i 2011 trener for nyopprykkede Randaberg IL i 1. divisjon, men rykket ned samme år. Etter 2011-sesongen sluttet han som hovedtrener i Randaberg for å ta jobben som fysisk trener i Viking. Fra 2016-sesongen var han hovedtrener til Viking sitt rekruttlag.

13. oktober 2023 ble han presentert som ny trener for Sandnes Ulf fra og med 2024-sesongen.

Referanser

Eksterne lenker 
 
 Spillerprofil hos viking-fk.no
 Landslagsstatistikk på fotball.no

Norske fotballspillere
Norske landslagsspillere i fotball for herrer
Norske fotballtrenere
Fotballspillere for Sarpsborg FK
Fotballspillere for Moss FK
Fotballspillere for Viking FK
Personer fra Sarpsborg kommune
Fødsler i 1973